《管建初山人从黄太史游嵩少诸山赋赠》
明代·孙继皋

名山千古郁相望，著屐归来鬓未苍。二室玉花飞翰墨，中嵩云气湿衣裳。

高僧诀向峰头授，太史书宜石上藏。十载尚平游岳梦，逢君先为乞琼浆。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。